Փաթրիք Մոտիանօ

Փաթրիք Մոտիանօ (Patrick Modiano, 30 Յուլիս 1945(1945-07-30)[…], Պուլոն - Պիյանքուռ, Սենա, Ֆրանսա), Ֆրանսացի գրագէտ, վիպագիր։  2014-ին կ՛արժանանայ Նոպելեան մրցանակին։


== Կենսագրական գիծեր ==


=== Ուսում եւ ընտանիք ===
Փաթրիք Մոտիանօ, ծնած է Փարիզի արուարձաններէն Պուլոն-Պիյանքուրին մէջ։  Հայրը Ալպեր Մոտիանօ, Սեֆարտի հրիայ էր, Սելանիկէն (Յունաստան), իսկ մայրը Լուիզա Քոլփէյն՝ Պելճիքացի-Ֆլամանտ, շարժարուեստի դերասանուհի։  Հայրն ու մայրը անոր մանկութեան տարիներուն կը բաժնուին եւ Փաթրիքին խնամքը յանձն կ՛առնեն անոր մօր ծնողները։  Կ՛աւարտէ Փարիզի Միշել Մոնթէն Lycée Michel-Montaigne Երկրորդական վարժարանը։  Կ՛արձանագրուի Փարիզի Համալսարանը, սակայն չ՛աւարտեր։
Մանկութեան եւ պատանութեան շրջանը կը յատկանշուի հօր եւ մօր բացակայութենէն։ Հայրը, կը յարաբերուէր Կեստափոյի ֆրանսացի օգնականներու հետ:

Կեստափօ․ ֆաշիստական Գերմանիոյ գաղտնի ոստիկանութիւնը՝ Բ․ Համաշխարհային Պատերազմի ընթացքին, գերմանացիներուն կողմէ բռնագրաւած շրջաններու բնակչութեան վախ ու սարսափը:1970 կ՛ամուսնանայ Տոմինիք Զերֆիւզին հետ եւ կ՛ունենան երկու աղջիկ զաւակ՝ Զինա (1974) եւ Մարի (1978)։


== Գրական ասպարէզ ==
Րէյմոն Քենօ Raymond Queneau (ֆրանսացի յօրինող, թարգմանիչ եւ թուաբանագէտ), Փաթրիքին կը ճանչցնէ գրականութեան աշխարհը։  Փաթրիք, 22 տարեկան հասակին, կը հրապարակէ իր առաջին գիրքը՝ La Place de l'étoile (1968)․  վէպին դերակատարը հրիայ մըն է, որ գերմանացիներուն գործակիցն է (վէպը ունի ինքնակենսագրական գիծեր)։ 
1969-ին կը հրատարակէ La Ronde de nuit (բառացի թարգմանութեամբ՝ Գիշերապութիւնը) վէպը։  1972՝ Les Boulevards de ceinture վէպը կ՛արժանանայ «Ֆրանսայի Կաճառի Վիպագրութեան Մեծ Մրցանակ»ին:  1973 կը գործակցի ֆրանսացի թատերագիր եւ բեմադրիչ Լուի Մալին Louis Malle հետ «Մականուն՝ Լաքոպ, Անուն՝ Լիւսիէն» Lacombe Lucien շարժանկարին համար։
1978-ին գրուած անոր վեցերորդ վէպը՝ Rue des Boutiques obscures  կ՛արժանանայ «Կոնքուռ Գրական Մրցանակ»ին prix Goncourt ։
Մոտիանոյի գիրքերուն մեծամասնութիւնը հիմնուած է անոր կեանքին եւ Համաշխարհային Բ. պատերազմի տարիներուն Ֆրանսայի շրջափակման ժամանակաշրջանի իրադարձութիւններուն վրայ:
2010-ին կ՛արժանանայ Համաշխարհային «Cino-Del-Duca» մրցանակին, իսկ 2014-ին կ՛արժանանայ Նոպելեան մրցանակին։


== Գլխաւոր գործեր եւ մրցանակներ ==


== Ժապաւէնագրութիւն ==
«Մականուն՝ Լաքոպ, Անուն՝ Լիւսիէն» Lacombe Lucien․ Լուի Մալին հետ, 1973
«Անմեղ մը» Un Innocent ․ 1974
«Կասքոնյի զաւակը» Le Fils de Gascogne․ 1995
«Ոճիրի մը ծնունդը» Généalogies d'un crime․ 1997
«Բարի Ճամբորդութիւն» Bon Voyage․ Ժան Փօլ Ռափնոյին Jean-Paul Rappeneau հետ․ 2003


== Մոնտիանոյի գործերը շարժարուեստին մէջ ==
«Երիտասարդութիւն»Une jeunesse․ 1983
«Իվոնին անուշահոտը» Le Parfum d'Yvonne  (Մոնտիանոյի Տխուր առանձնատուն VillaTriste վէպէն)․ 1994
«Թէ Քիէրօ» Te quiero  (Մոնտիանոյի «Օգոստոսի Կիրակիները» Dimanches d'août վէպէն)․ 2001
«Շառել» Charell  (Մոնտիանոյի «Այս ինչ խիզահ տղաք» De si braves garçons վէպէն)․ 2006     


== Արտաքին յղումներ ==
Cino-Del-Duca մրցանակ
Կաճառի Վիպագրութեան Մեծ Մրցանակ
Կոնքուռ մրցանակ(ֆր.)
Ռոժէ Նիմիէ մրցանակ(ֆր.)
Ռըլէ Մրցանակ(ֆր.)
Փօլ Մոռան մրցանակ(անգլերէն)
Գրականութեան Շառանթ շրջանի Ժան Մոնէ մրցանակ(ֆր.)
Ֆրանսախօս գրականութեան Գրավաճառներու Մրցանակ(ֆր.)
Մոնաքոյի Իշխանի Մրցանակ(ֆր.)
Ֆրանսայի Ազգային Գրադարանի մրցանակ(ֆր.)
Մարկարէթ Տիւռաս մրցանակ(ֆր.)
Գրականութեան համար Աւստրիոյ պետութեան մրցանակ(ֆր.)